Diari Oficial de la Generalitat Valenciana


Sumari del DOGV 2726, del 11-04-1996 (1996/837883)

ORDRE de 29 de març de 1996, de la consellera d'Agricultura i Medi Ambient, per la qual s'estableixen ajudes a les confraries de pescadors i les federacions d'aquestes.
------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1996/03/29/(1)/dof/vci/html**

### Dades del document

Número de DOGV
:   2726

Data del DOGV
:   11-04-1996

Secció del DOGV
:   DISPOSICIONS GENERALS

Número del document
:   1996/837883


Data del document
:   29-03-1996

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 29 de març de 1996, de la consellera d'Agricultura i Medi Ambient, per la qual s'estableixen ajudes a les confraries de pescadors i les federacions d'aquestes.   
Les confraries de pescadors i les federacions d'aquestes són corporacions de dret públic que actuen com a òrgans de consulta i col·laboració amb l'administració sobre temes d'interès general i referents a l'activitat extractiva pesquera i de comercialització. Es regeixen pel que es disposa en el Reial Decret 670/1978, d'11 de març, la resta de disposicions aplicables, els estatuts respectius i el Reial Decret 206/1995, de 10 de febrer, pel qual es va aprovar el traspàs de funcions i serveis a la Comunitat Valenciana en matèria de confraries de pescadors.  
Per al compliment de les seues finalitats, tenen personalitat jurídica i plena capacitat d'obrar, i realitzen inversions i serveis que poden tenir la col·laboració econòmica de l'administració.  
D'altra banda, el Reglament (CEE) 2847/1993, de 12 d'octubre, del Consell, estableix un règim de control aplicable a la política pesquera comuna, i el Reial Decret 1998/1995, de 7 de desembre, dicta les normes per al control de la primera venda per part de les comunitats autònomes. Aquest control es basarà en la informació que les confraries de pescadors i les federacions d'aquestes proporcionaran a la Generalitat Valenciana sobre les notes de vendes que es produïsquen en les llotges pesqueres del seu àmbit d'actuació.  
Per això, a proposta del director general de Producció Agrària i Pesca,  
ORDENE  
Article 1  
La Conselleria d'Agricultura i Medi Ambient, a través de la Direcció General de Producció Agrària i Pesca, podrà concedir ajudes econòmiques a les confraries de pescadors i les federacions d'aquestes que tinguen per àmbit territorial la Comunitat Valenciana.  
Article 2  
Les ajudes es destinen a subvencionar part de les despeses que aquestes organitzacions tenen per al compliment dels seus fins i en relació amb la posada en funcionament del règim de control aplicable a la política pesquera comuna.  
Article 3  
1. Podran ser objecte d'ajudes les federacions de confraries de pescadors per la realització de serveis referents a la realització de funcions, entre les confraries del seu àmbit, de gestió en la informació recopilada dels desembarcaments dels productes de la pesca i per al compliment dels seus fins.  
2. La quantia màxima de l'ajuda per beneficiari es fixa en 1.500.000 pessetes.  
Article 4  
1. Podran ser objecte d'ajudes les confraries de pescadors per la realització de serveis referents a la confecció i enviament de l'estadística pesquera, d'acord amb els models i les normes establerts per la Conselleria d'Agricultura i Medi Ambient i per al compliment dels seus fins.  
2. La quantia màxima de l'ajuda per beneficiari es fixa en 1.000.000 de pessetes.  
Article 5  
1. Podran ser objecte d'ajudes les federacions de confraries de pescadors per a l'adquisició de béns mobles que tinguen caràcter inventariable, efectes, equips informàtics, de comunicació i instal·lacions, destinats a les seues oficines de representació i gestió.  
2. La quantia màxima de l'ajuda per beneficiari es fixa en 1.500.000 pessetes.  
Article 6  
1. Les ajudes de l'article tercer seran proporcionals a les despeses pressupostades en l'any en curs, prenent com a referència les despeses efectuades en el primer semestre.  
2. Les ajudes de l'article quart seran proporcionals al valor en venda en la seua llotja pesquera dels productes de la pesca, des del mes de juliol de l'any anterior fins el mes de juny de l'any en curs, depenent de les despeses pressupostades en l'any en curs i amb referència a les despeses efectuades en el primer semestre.  
3. Les ajudes de l'article cinquè podran arribar al 80 per cent del pressupost (sense incloure l'IVA) de les inversions que es realitzen.  
Article 7  
1. Les sol·licituds es dirigiran, mitjançant una instància, a la Direcció General de Producció Agrària i Pesca abans del 30 de juliol de cada any, acompanyada dels documents següents:  
a) Per a les ajudes de l'article tercer, el pressupost de despeses de l'any en curs, adequadament valorades i detallades, i un certificat de la federació de confraries sobre les despeses efectuades en el primer semestre de l'any en curs.  
b) Per a les ajudes de l'article quart, el certificat de la confraria sobre les despeses efectuades en el primer semestre de l'any en curs, relacionades una a una i pressupostades, i haver aportat l'estadística pesquera de les captures realitzades des del mes de juliol de l'any anterior fins el mes de juny de l'any en curs.  
c) Per a les ajudes de l'article cinquè, els pressupostos o les factures proforma de les inversions que s'han de realitzar.  
2. Es delega en el director general de Producció Agrària i Pesca la resolució i concessió de les ajudes. La falta de resolució en el termini de tres mesos, des del tancament de la convocatòria, tindrà efecte desestimatori.  
3. Les subvencions aprovades de les accions previstes en els articles tercer i quart es finançaran a càrrec del capítol 4 del programa 714.10, d'«Ordenació i millora de la producció pesquera», línia 403. En l'any 1996 l'import màxim és de 14 milions de pessetes.  
Les subvencions aprovades de l'article cinquè es finançaran a càrrec del capítol 7 del programa 714.10, d'«Ordenació i millora de la producció pesquera», línia 702. En l'any 1996 l'import màxim és de quatre milions de pessetes.  
4. Si la quantia de les ajudes sol·licitades supera els totals establerts, es procedirà a un prorrateig d'acord amb els criteris de l'article sisè.  
Article 8  
1. Perquè s'efectue el pagament, el beneficiari presentarà davant la Direcció General de Producció Agrària i Pesca:  
a) Per a les accions mencionades en els articles tercer i quart, un certificat del secretari de l'entitat amb el vistiplau del seu president sobre el desenvolupament de les activitats i les funcions realitzades en l'any en curs i fins el 31 d'agost, acompanyat de la documentació acreditativa de la despesa amb factures i justificants de pagament, o acompanyat de les nòmines, en el cas de despeses de personal.  
b) Per a les inversions de l'article cinquè, factures i justificants de pagament.  
2. El termini de presentació dels documents esmentats anteriorment finalitzarà en l'exercici pressupostari per al qual s'haja concedit l'ajuda pública i, en qualsevol cas, vint dies abans del termini límit que, per a la comptabilització dels pagaments, es dispose en l'ordre de la Conselleria d'Economia i Hisenda que regule les operacions de tancament de l'exercici pressupostari en aqueix any.  
DISPOSICIó ADDICIONAL  
Anualment es publicaran els imports globals màxims d'aquestes subvencions i les línies pressupostàries específiques que les financien.  
DISPOSICIONS FINALS  
Primera  
Es faculta el director general de Producció Agrària i Pesca perquè dicte les disposicions necessàries per al desplegament i compliment d'aquesta ordre.  
Segona  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 29 de març de 1996  
La consellera d'Agricultura i Medi Ambient,  
MARIA àNGELS RAMóN-LLIN I MARTíNEZ


Còpia Permalink ELI